# Il gondoliere veneziano/Parte I

../Personaggi ../Parte II IncludiIntestazione 13 luglio 2023 75% Da definire
Il gondoliere veneziano Carlo Goldoni 1732 CC BY-SA 3.0 GFDL Indice:Goldoni - Opere complete, Venezia 1928, XXVI.djvu //it.wikisource.org/w/index.php?title=Il_gondoliere_veneziano/Parte_I&oldid=- 20230713140135 //it.wikisource.org/w/index.php?title=Il_gondoliere_veneziano/Parte_I&oldid=- 20230713140135
PARTE PRIMA.
SCENA PRIMA.
Buleghin solo.
Che tardi son vegnuo a retrovarte ? Za me feguro De vederla instizzada, Rabbiosa co è una chizza, Buttar le bave come fa un serpente, E dir che ella de mi no pensa gnente. Ah ziogo maledetto!
No posso star senza le carte adosso. Per esser sta fin desso Al ziogo de bassetta, ho perso i bezzi, E desgustà Bettina poveretta. Sento el ziogo che me chiama, E Bettina che me brama; Nè so a chi abbia da badar . Per un sento - gran tormento, E per l’altra gh’ò contento: Gramo mi, cossa oi da far? Ma pur bisogna Sforzarsi, e far coraggio; Soffrir con bona pase i so schiamazzi, E lassarla criar quanto ghe piase, Che al fin, dopo il crior, se fa la pase.
SCENA II.
Bettina e detto.
A véderme vegnì, sier mandolato ; Credea che in tei caligo Ve fussi perso, o descolà in tel giazzo . Al certo gran faccende, Gran ziri e gran negozi
De mi non ve curè , za me ne accorzo; Vu gh’avè troppi impegni.... Per no dir troppo, taso, Ma credi, Buleghin, che la gh’ò al naso . Buleghin. Me stupiva dasseno, in veritae, Che gh’avesse una volta el gran contento De trovarte in bonazza; Ma d’ognora ti xe co fa una bissa, E ti butti le bave co è una chissa. Bettina. Sier frascon, senz’inzegno, Za che volè che diga, No gh’oi forsi rason de lamentarme, O pensè che no sappia La vita che tegnì, e zorno e notte? So che in tutti i cantoni Volè far da galante Con qualche paronzina ; L’altro dì mi ho savesto Che fevi el cicisbeo A Checca, fia de Catte lavandera; L’avè menada ai freschi, in verso sera. Che ghe facevi drio el cascamorto, E po avè marendà con ella in orto. Buleghin. Chi t’ha ditto ste chiarle, cara matta? Me maraveggio ben che ti ghe badi. Ma se posso saver chi xe ste lengue Che de panchiane te vien a stornir,
Bettina. Che caro sier gradasso inanemao , Che tutti vuol mazzar, quando che i dise La veritae che xe schietta e real, Ma alla fin po restè co fa un cocal. Vardè là che bambozzetto, Scartozzetto , Che vuol tutti spaventar! Ma col sente - un po de zente , El xe el primo a tacchizzar . Buleghin. No se femo nasar, Bettina cara, No me far la zelosa, se sta volta Son vegnù troppo tardi a visitarte. Ti sa, vissere care, Quanto che t’amo; nè altra donna mai Mi gh’averò in tel cuor Che ti, anema mia, raise care; Donca no me far più la sdegnosetta. Varda el to Buleghin; batti la lana, O che me mazzo, al sanguenin de diana Bettina. Donca, se no te vardo, ti è ressolto De volerte mazzar in mia presenza? Frascon, mi no te credo in mia coscienza, (finge partire
O del mio cuor fazzo una beccaria (vuol ferirsi Bettina. Distu dasseno, o fastu una mattada, O qua me vustu far una frittada? Buleghin. No fazzo nè frittada, nè sguazzetto, Ma vôi cavarme el cuor che gh’ò in tel petto, (vuol ferirsi Bettina. Eh sta savio, buffon. Vivi anca un poco. Nè volerme lassar, pezzo d’aloco. Buleghin. Vivrò, za che til vuol, cara Bettina, Vivrò come te piase, Ma con patto, mio cuor, che femo pase. Bettina. Femo pase, sì, sì. Mi te l’accordo, Ma con questo però che da qua avanti Ti lassi andar i vizi. All’ostaria no vôi che ti ghe vaghi, Che no ti vardi più nissuna donna. Vôi che ti lassi el ziogo de bassetta, Che un zorno me farave poveretta. Buleghin. Ogni trista memoria ormai se tasa, E se ponga in obrio le andate cose: M’insegna a dir cussì Torquato Tasso. T’obbedirò, Bettina, a cao basso. Bettina. Ti ha inteso el mio patto. Sta fermo, sta saldo. Buleghin. Con tutto sto caldo Te vôi soddisfar. Bettina. Sta forte in cervello. Buleghin. Te zuro costanza. Bettina. Se un zorno in sostanza... Buleghin. Vorrem solazzar. a 2. Vorrem solazzar.
Fine della Prima Parte.

#### Note

* ↑ Questa divisione in scene trovasi soltanto nell’ed. Zatta, come abbiamo detto a pag. 17 del presente volume, nota I.
* ↑ Nella ed. Malatesta questi versi sono così spezzati: “Cosa dirastu mai, — Bettina cara, — Che tardi son vegnuo — A retrovarte; - Za me feguro ecc.”.
* ↑ Come una cagna.
* ↑ Nell’ed. Malatesta: "No posso star - Senza le carte adosso". E così, più sotto: "Al ziogo de bassetta - Ho perso i bezzi”.
* ↑ Nelle vecchie stampe c’è la virgola.
* ↑ Così l’ed. Malatesta. Nella edd. Tevernin, Zatta ecc. è stampato per isbaglio: vu.
* ↑ Anche qui c’è la virgola.
* ↑ Ed. Malatesta: cos’ol; Tevernin: cosa ol.
* ↑ Nelle vecchie stampe c’è il punto fermo.
* ↑ Così le edd. Tevernin, Zatta ecc. Nell’ed. Malatesta leggasi soltanto: Soffrir con pase ecc.
* ↑ Così in tutte le edizioni, invece di el.
* ↑ Così le edizioni Malatesta e Zatta. Nell’ed. Tevernin, con evidente errore, è stampato: Certo, che è una bell’ora. - A veder me ecc.
* ↑ Questo detto scherzoso manca nei vocabolari. Probabilmente significa: signor ipocrita, che mi lusinghi con dolce parole, come pensa C. Musatti.
* ↑ Nebbia.
* ↑ Ed. Malatesta: "Ve fussi perso. — O descolà in tel giazzo".
* ↑ Tresche: v. Patriarchi e Boerio ecc.
* ↑ Edd. Malatesta e Tevernin: "Bisogna che gabbiè — In sta cittae".
* ↑ Così l’ed. Malatesta. Le edd. Tev. e Zatta, con evidente errore, stampano: cavè.
* ↑ Nell’ed. Malatesta i versi endecasillabi sono spezzati in due: un settenario e un quinario: "De mi non ve curè — Za me ne accorzo". Ma credi, Buleghin, — Che la go al naso" ecc.
* ↑ È da intendere: sempre.
* ↑ Ragazzaccio senza giudizio.
* ↑ Damigella. Certo è il femminile di paroncin, nel senso antico veneziano di damerino.
* ↑ Nell’ed. Malatesta: favi.
* ↑ Potrebbe alludere ai famosi corsi di gondole, detti freschi; ma più probabilmente significa: in laguna, a godere il fresco.
* ↑ Certo allude alle antiche osterie negli orti della Giudecca, di Murano ecc.
* ↑ Deve leggersi ciarle.
* ↑ Stordire, assordare e quindi far girare la testa: Boerio. Qui nel significato speciale di far perder la testa o girare il capo.
* ↑ Coltello di lama larga, come quello che portava al fianco la vecchia maschera del Pantalone veneziano: v. Boerio. Cfr. vol. 11,446.
* ↑ Nell’uso transitivo significa stendere a terra, uccidere: v. Boerio. Tutti questi endecasillabi e quelli che seguono sono spezzati in settenari e quinari nella prima stampa del Malatesta.
* ↑ Probabilmente: senz’animo, senza coraggio, tutto parole e niente fatti, come crede C. Musatti. Manca nei vocabolari.
* ↑ Come un gabbiano.
* ↑ Scartozzo de pèvere, "cartoccio di pepe", dicesi d’un giovane debole, gracile, ma vano al tempo stesso: vedi vol. II, 105, n. f e 144, n. d, e vol. XVI, 151, n. 5; cfr. Boerio.
* ↑ Nell’ed. Malatesta segue un altro verso: Là corrente — El xe ecc.
* ↑ Far rumore coi tacchi: Boerio. Qui alzare i tacchi.
* ↑ Nasar, odorare. Qui deridere: v. vol. XIII, 343, n. 1 ecc.
* ↑ Cuore mio.
* ↑ Edd. Malatesta e Tevernin: "Ti sa, viscere cara, — Quanto che t’amo; — Nè altra donna — Gaverò mai in tel cuor — Che ti ecc. ".
* ↑ Propriamente radici. Qui corrisponde a vita mia, viscere care: Boerio (cfr. voi. II, 200 e V, 438 e XVIII, 161).
* ↑ Manca nei vocabolari a glossari del dialetto veneziano. Nel Boccaccio batter la lana significa "usare carnalmente". Qui bisogna intendere: via la stizza.
* ↑ Vedi nel Dizionario di G. Boerio: sangue de diana e sanguenon, corpo di bacco ecc.
* ↑ Edd. Tev. e Zatta: rissolto.
* ↑ Solo nell’ed. Malatesta.
* ↑ Edd. Malatesta e Tevernin: Ferma, Bettina cara — No andar via, — O fazzo del mio cuor — Una beccaria.
* ↑ Macello.
* ↑ Anche questa didascalia c’è solo nell’ed. Malatesta.
* ↑ Già che tu lo vuoi.
* ↑ Idiotismo per oblio. Si ricordino in. 11-12 del canto XVIII della Gerusalemme, che il Goldoni cita anche nei Mémoires, P. III, ch. 5.